Kommissionens forordning (EF) nr. 2866/2000

af 27. december 2000

om ændring af forordning (EF) nr. 1898/97 om gennemførelsesbestemmelser for anvendelse i svinekødssektoren af den ordning, der er fastsat i Rådets forordning (EF) nr. 1727/2000 og (EF) nr. 3066/95, og om ophævelse af forordning (EØF) nr. 2698/93 og (EF) nr. 1590/94 samt om ændring af forordning (EF) nr. 2332/2000 om fastsættelse af, i hvilket omfang der kan accepteres ansøgninger, der blev indgivet i oktober 2000, om importlicenser for visse svinekødsprodukter i forbindelse med den ordning, der er fastsat i de aftaler, som Fællesskabet har indgået med Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2290/2000 af 9. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Bulgarien(1), særlig artikel 1, stk. 3,

under henvisning til Rådets forordning (EF) nr. 2433/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Tjekkiske Republik(2), særlig artikel 1, stk. 3,

under henvisning til Rådets forordning (EF) nr. 2434/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Slovakiske Republik(3), særlig artikel 1, stk. 3,

under henvisning til Rådets forordning (EF) nr. 2435/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Rumænien(4), særlig artikel 1, stk. 3,

under henvisning til Rådets forordning (EF) nr. 2851/2000 af 22. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Republikken Polen og om ophævelse af Rådets forordning (EF) nr. 3066/95(5), særlig artikel 1, stk. 4, og

ud fra følgende betragtninger:

(1) Kommissionens forordning (EF) nr. 1898/97(6), senest ændret ved forordning (EF) nr. 2072/2000(7), fastsætter gennemførelsesbestemmelser for anvendelse i svinekødssektoren af ordningerne i Europaaftalerne. Den bør ændres i overensstemmelse med bestemmelserne om svinekødsprodukter i forordning (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000.

(2) Godtgørelse af importafgifter på de produkter, der er angivet i del C, D og E i bilag I til forordning (EF) nr. 1898/97 i udgaven gældende før nærværende forordnings ikrafttræden, og som blev indført under licenser benyttet fra den 1. juli 2000, hører under artikel 878 til 898 i Kommissionens forordning (EØF) nr. 2454/93 af 2. juli 1993 om gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(8), senest ændret ved forordning (EF) nr. 2787/2000(9).

(3) Nærværende forordnings bestemmelser for Republikken Bulgarien, Den Tjekkiske Republik, Den Slovakiske Republik og Rumænien bør fra 1. juli 2000 anvendes parallelt med forordning (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000. Nærværende forordnings bestemmelser for Republikken Polen bør anvendes parallelt med forordning (EF) nr. 2851/2000 fra 1. januar 2001.

(4) I Kommissionens forordning (EF) nr. 2332/2000(10) fastsættes de mængder, der i henhold til forordning (EF) nr. 1898/97 er disponible i perioden fra 1. januar til 31. marts 2001. Den bør ændres i overensstemmelse med de nye årlige mængder, der er angivet i bilag I til nærværende forordning.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 1898/97 foretages følgende ændringer:

1) Titlen affattes således:"om fastsættelse af gennemførelsesbestemmelser for anvendelse i svinekødssektoren af den ordning, der er fastsat i Rådets forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, og om ophævelse af forordning (EØF) nr. 2698/93 og (EF) nr. 1590/94".

2) Artikel 1, første afsnit, affattes således:"Ved al indførsel til EF i henhold til den ordning, der er fastsat ved forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, af produkter, som henhører under gruppe 1, 2, 3, 4, H1, 7, 8, 9, T1, T2, T3, S1, B1, 15, 16 og 17 som anført i bilag I til nærværende forordning, skal der fremlægges importlicens."

3) Del B, C, D, E og F i bilag I erstattes af bilag I til nærværende forordning.

Artikel 2

Bilag II i forordning (EF) nr. 2332/2000 erstattes af bilag II til nærværende forordning.

Artikel 3

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 2000. For indførsel fra Republikken Polen anvendes artikel 1 og 2 imidlertid fra 1. januar 2001.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. december 2000.

På Kommissionens vegne

Franz Fischler

Medlem af Kommissionen

(1) EFT L 262 af 17.10.2000, s. 1.

(2) EFT L 280 af 4.11.2000, s. 1.

(3) EFT L 280 af 4.11.2000, s. 9.

(4) EFT L 280 af 4.11.2000, s. 17.

(5) EFT L 332 af 28.12.2000, s. 7.

(6) EFT L 267 af 30.9.1997, s. 58.

(7) EFT L 246 af 30.9.2000, s. 34.

(8) EFT L 253 af 11.10.1993, s. 1.

(9) EFT L 330 af 27.12.2000, s. 1.

(10) EFT L 269 af 21.10.2000, s. 11.

BILAG I

"B. Produkter med oprindelse i Republikken Polen

>TABELPOSITION>

C. Produkter med oprindelse i Den Tjekkiske Republik

>TABELPOSITION>

D. Produkter med oprindelse i Den Slovakiske Republik

>TABELPOSITION>

E. Produkter med oprindelse i Republikken Bulgarien

>TABELPOSITION>

F. Produkter med oprindelse i Rumænien

>TABELPOSITION>"

BILAG II

"BILAG II

>TABELPOSITION>"